b'\n_START_ARTICLE_\nPlants vs. Zombies\n_START_SECTION_\nPelaaminen\n_START_PARAGRAPH_\nPelaajan teht\xc3\xa4v\xc3\xa4n\xc3\xa4 on torjua zombilauman hy\xc3\xb6kk\xc3\xa4ys istuttamalla erilaisia kasveja. Pelialue on rajattu viiteen tai kuuteen (alussa 1\xe2\x80\x933) kaistaleeseen, joita pitkin zombit k\xc3\xa4velev\xc3\xa4t kohti pelaajan taloa. Istutettavilla kasveilla on erilaisia k\xc3\xa4ytt\xc3\xb6tarkoituksia: jotkut esimerkiksi sy\xc3\xb6ksev\xc3\xa4t herneit\xc3\xa4 tai muita ammuksia, jotkut hidastavat zombien kulkua, jotkut taas murskaavat tai r\xc3\xa4j\xc3\xa4ytt\xc3\xa4v\xc3\xa4t zombeja. Kussakin er\xc3\xa4ss\xc3\xa4 k\xc3\xa4ytett\xc3\xa4v\xc3\xa4t kasvit valitaan er\xc3\xa4n alussa, ja pelin aikana ker\xc3\xa4t\xc3\xa4\xc3\xa4n auringonvalopisteit\xc3\xa4, jotka mahdollistavat kasvien istuttamisen. My\xc3\xb6s zombeilla on erilaisia ominaisuuksia: tavalliset zombit ovat eritt\xc3\xa4in hitaita, mutta jotkut ovat tavalla tai toisella suojautuneet iskuilta tai aseistautuneet._NEWLINE_Mik\xc3\xa4li zombit p\xc3\xa4\xc3\xa4sev\xc3\xa4t taloon, peli loppuu. Viimeisen\xc3\xa4 suojakeinona pelaajalla on ruohonleikkureita (osassa kentti\xc3\xa4 allas- tai katonpuhdistimet), jotka tuhoavat kaikki kaistaleella olevat zombit, mutta niit\xc3\xa4 voi k\xc3\xa4ytt\xc3\xa4\xc3\xa4 vain kerran kaistaletta kohti. Pelialueet muuttuvat, kun peliss\xc3\xa4 edistyt\xc3\xa4\xc3\xa4n. Peliss\xc3\xa4 voi saada k\xc3\xa4ytt\xc3\xb6\xc3\xb6ns\xc3\xa4 Almanakan (kirja jossa on tietoa zombeista ja kasveista), kaupan, puutarhan ja uusia minipelej\xc3\xa4. Puutarhaan voi ostaa viisaudenpuun, joka kertoo peliin liittyvi\xc3\xa4 vinkkej\xc3\xa4 ja salaisuuksia.\n_START_SECTION_\nVastaanotto\n_START_PARAGRAPH_\nPeli on saanut GameSpotin arvostelussa arvosanaksi 8.5/10.'